ครม. อนุมัติมาตรการลดหย่อนภาษีถึงสองมาตรการ ลดหย่อนได้สูงสุด 30,000 บาท - FINNOMENA
29 มี.ค. 2559

HOT NEWS DIGEST – ครม. อนุมัติมาตรการลดหย่อนภาษีถึงสองมาตรการ ลดหย่อนได้สูงสุด 30,000 บาท
การกินอาหารนอกบ้านช่วงสงกรานต์ (9-17 เม.ย.) สามารถนำไปลดหย่อนได้ถึง 15,000 บาท และค่าใช้จ่ายในการเที่ยวภายในปีนี้ยังสามารถนำไปลดหย่อนเพิ่มอีก 15,000 บาท
ทางรัฐหวังที่จะกระตุ้นการจับจ่ายให้มากขึ้น และสร้างรายได้เพิ่มเติมในช่วงเทศการสงกรานต์
เรามองว่าการลดหย่อนนี้อาจให้ผลลัพธ์ไม่ดีเท่ากับโครงการช๊อปช่วยชาติในช่วงปลายปีที่แล้ว เนื่องจากกำลังซื้อของประชาชนมีจำกัด
FINNOMENA รายงาน
ครม.ไฟเขียวลดหย่อนภาษีกินเที่ยวช่วงสงกรานต์ 9-17 เม.ย.นี้
แหล่งข่าว : Voice TV 29 มีนาคม 2559
ที่ประชุม ครม.ไฟเขียวมาตรการลดหย่อนภาษีกินเที่ยวช่วงสงกรานต์ 9-17 เม.ย.นี้  พร้อมต่ออายุกระตุ้นท่องเที่ยวอีก 1 ปี
นางกอบกาญจน์ วัฒนวรางกูร รมว.ท่องเที่ยวและกีฬา เปิดเผยว่า ที่ประชุมคณะรัฐมนตรี (ครม.) มีมติอนุมัติมาตรการกระตุ้นการใช้จ่ายในช่วงเทศกาลสงกรานต์ในส่วนของการรับประทานอาหารนอกบ้าน โดยให้ประชาชนสามารถนำใบกำกับภาษีที่ได้จากทางร้านอาหารที่ไปใช้บริการในช่วงวันที่ 9-17 เม.ย.59 นำไปหักลดหย่อนภาษีได้ไม่เกิน 15,000 บาท
พร้อมกันนี้ ที่ประชุม ครม.ยังได้ต่ออายุมาตรการกระตุ้นการท่องเที่ยวในประเทศให้สามารถนำใบกำกับภาษีมาหักลดหย่อนได้ไม่เกิน 15,000 บาทและนำค่าใช้จ่ายฝึกอบรมลดหย่อนภาษีได้ด้วย โดยต่อไปอีก 1 ปีจนถึง 31 ธ.ค.59 ให้มีผลย้อนหลังตั้งแต่วันที่ 1 ม.ค.59
อ่านต่อได้ที่ : ครม.ไฟเขียวลดหย่อนภาษีกินเที่ยวช่วงสงกรานต์ 9-17 เม.ย.นี้
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ